Ega peoga meeleolukad sündmused Narvas veel  ei lõppenud. Pühapäeva õhtul hakkas Tarmol minust ilmselgelt hale, sest postitasin Facebooki, et tahan burksi. Dr Käärik (ehk siis Tarmo) kirjutas mulle raviks välja kohaliku restorani Salvadore. Salvadore all mõeldakse muide Salvador Dalid, kelle voolavate kellade motiiviga oli restorani seinal väga julgelt ümber käidud. Ja teadagi - julge pealehakkamine on pool võitu. Teine pool võidust jäi restoranil Salvadore siiski saamata. Kuid seltskond, kelle moodustasid Aet, Merike ja Tarmo ning vahetusmehed Pavel  ja Andres, oli tasemel ning õhtu lippas ja enesetunne paranes.